[bookmark: _Hlk134981702][bookmark: _Hlk134981703]Cooperació, Solidaritat i Pau

Ajuntament
Sant Pere de Ribes

BASES REGULADORES PER A LA CONCESSIÓ DE SUBVENCIONS PER A PROJECTES DE COOPERACIÓ AL DESENVOLUPAMENT PER L’ANY 2023


1. OBJECTE I FINALITAT

L’objecte d’aquestes bases és definir el conjunt de condicions i el procediment per  a la sol·licitud, la concessió i la justificació, de les subvencions que l’Ajuntament de Sant Pere de Ribes atorga per a l’execució de projectes de cooperació al desenvolupament, promoguts per oenegés i entitats solidàries locals.

La finalitat d’aquestes subvencions és donar suport a projectes del teixit associatiu local, que treballin en el marc de la solidaritat, la cooperació i la sensibilització, per donar compliment als objectius estratègics definits en el Pla d'Actuació del mandat.

D'acord amb les previsions del Pla Estratègic de Subvencions per al present any, aquestes subvencions hauran de fomentar projectes/activitats d'interès públic o social.

2. [bookmark: _Hlk134970041]PROJECTES I ACTIVITATS SUBVENCIONABLES

[bookmark: _Hlk134973505]Poden optar a les subvencions regulades en aquestes bases els projectes de cooperació al desenvolupament, vinculats a la consecució dels 17 Objectius de Desenvolupament Sostenible (ODS), promoguts per les Nacions Unides a l’Agenda 2030, prioritzant els Objectius estratègics recollits en el Pla Director de cooperació 2022-2026. 

El principal objectiu dels projectes de cooperació al desenvolupament és promoure la governabilitat, l’enfortiment institucional i comunitari, el desenvolupament econòmic i el benestar de la ciutadania en l’àmbit local respectant les diferències, la història i la realitat sociocultural i promovent el dret a la llibertat, a la equitat entre dones i homes, en un marc de respecte i promoció dels drets humans. 

Per tal que els projectes puguin ser admesos i avaluats hauran de complir els següents requisits com a eixos transversals de les seves activitats:

a) Contribuir a la defensa, la garantia i l’exercici dels drets humans de les dones, lligat a l’ODS 5 d’igualtat de gènere, diversitat afectiva i sexual i /o col·lectius LGBTI+. Per a afavorir la transformació de les estructures que perpetuen les desigualtats de gènere, afavorint l’apoderament de les dones en els àmbits familiars, socials, laborals i comunitaris. 
Dins aquest apartat, tindran una puntuació addicional els projectes que combaten la violència masclista envers les dones beneficiàries del projecte. Tenint en compte les pràctiques més habituals que poden patir les nenes i joves adolescents: matrimonis forçosos (també anomenats adolescents o precoços), mutilació genital femenina i avortaments selectius.
b) El projecte o acció presentat haurà d’incloure instruments de planificació, seguiment i avaluació amb perspectiva de gènere. 

c) Realització de dues accions a Sant Pere de Ribes destinades a promoure entre la ciutadania els valors de la cultura de la pau, fomentar els valors de la solidaritat i cooperació i donar a conèixer les causes estructurals que generen desigualtats i pobresa. 

Les accions de sensibilització s’hauran de descriure amb detall a la memòria d’activitats de l’any anterior: calendari, lloc, participants, avaluació de l’impacte, recull de valoracions, propostes de millora i  objectius assolits. 
En cas d’haver realitzat més de dues accions es valorarà amb 1 punt addicional  cada acció a partir de la 3a, fins assolir un topall de 2 punts. 

d) [bookmark: _Hlk134970089]Els projectes de Cooperació al Desenvolupament s’han de desenvolupar a través d’entitats sòcies locals (institució, entitat sense afany de lucre) identificada en la memòria del projecte. 

e) Emmarcar-se dins dels 17 Objectius de Desenvolupament Sostenible (ODS) promoguts per les Nacions Unides a l’Agenda 2030 i d’acord amb els Objectius estratègics recollits en el Pla Director de Cooperació per al desenvolupament de Sant Pere de Ribes 2022- 2026, com es detallen a continuació:

[image: cid:9BC175EA-0513-43EF-8386-47325048ECA7]

3. [bookmark: _Hlk134970175]
REQUISITS DE LES ENTITATS SOL·LICITANTS

Poden sol·licitar aquestes subvencions les persones jurídiques que estiguin constituïdes legalment com a entitats sense afany de lucre, i que compleixin els requisits següents:

1. Comptar amb seu permanent i/o representant local a Sant Pere de Ribes.
2. Ser membres del Consell Municipal de Cooperació (CMC) de Sant Pere de Ribes, amb una antiguitat mínima d’un any.
3. Estar inscrites en el registre municipal d’entitats de l’ajuntament o haver-ne sol·licitat la inscripció formalment. 
4. Que en els seus estatuts consti que entre les seves finalitats hi ha la realització d’activitats i projectes de cooperació al desenvolupament, que fomentin la pau, la justícia, la igualtat, la lluita contra les desigualtats i l’erradicació de la pobresa.
5. [bookmark: _Hlk134970184]Haver justificat adequadament qualsevol subvenció atorgada per l’Ajuntament en anys anteriors, excepte en aquells casos que encara no hagi transcorregut el corresponent termini de justificació.
6. Trobar-se al corrent en el compliment de les obligacions tributàries amb l’Ajuntament i la resta d’administracions.
7. No haver incorregut en falses declaracions en facilitar la informació exigida per poder participar en la convocatòria..
8. No haver estat condemnades per sentència ferma a la pena de pèrdua de possibilitat d’obtenir subvencions o ajuts públics.
9. No estar afectades per la Llei Concursal o haver donat lloc a la resolució ferma de qualsevol contracte subscrit amb l’Administració. 
10. No estar afectada per la Llei d’incompatibilitats la persona física o representant legal.
11. Estar al corrent de pagament d’obligacions per reintegrament de subvencions.

4. OBLIGACIONS DE LES PERSONES JURÍDIQUES / ENTITATS BENEFICIÀRIES

Les entitats beneficiàries hauran de: 

1. Complir l’objectiu, executar el projecte i/o exercir l’activitat que fonamenti la concessió de la subvenció.
2. Realitzar una justificació adequada del compliment dels requisits i també de la posterior realització de l’activitat i compliment de la finalitat.
3. Aportar tota la informació que se li requereixi i col·laborar al màxim amb les actuacions de comprovació.
4. Fer constar la col·laboració de l’Ajuntament en l’execució del  projecte o de l’activitat, en tota la documentació impresa i en cartells o mitjans electrònics i audiovisuals.
5. Comunicar l’obtenció d’altres subvencions o recursos per finançar les activitats subvencionades.
6. Comunicar a l’Ajuntament, qualsevol canvi en el projecte que representi una modificació substancial (considera substancial qualsevol canvi que afecti als objectius, als resultats o a les activitats, els canvis d’entitat sòcia local, de titulars de drets, en la localització del projecte, així com les variacions superiors al 10% entre partides pressupostàries, sempre que aquesta variació superi la xifra de 3.000,00 €).
7. Autoritzar a l’Ajuntament de Sant Pere de Ribes a que en el seu nom demani a l’AEAT i a la Tresoreria General de la Seguretat Social els certificats d’estar al corrent de les obligacions tributàries i amb la S.S., o a denegar expressament l’autorització.
8. Conservar els documents justificatius de l’aplicació dels fons rebuts, un mínim de 5 anys. 
9. Si l’activitat subvencionada implica contacte habitual amb persones menors d’edat, acreditar, mitjançant  el corresponent certificat negatiu, que les persones adscrites a l’activitat no han estat condemnades per sentència ferma per algun delicte contra la llibertat i indemnitat sexual.
10. Comunicar per escrit les modificacions relatives a l’entitat sol·licitant i que tinguin transcendència per al seguiment del projecte (canvi de junta directiva, adreça modificació d’estatuts, etc..)

5. [bookmark: _Hlk134970526]FINANÇAMENT DE LES ACTIVITATS I REQUISITS DELS PROJECTES

Els projectes podran ser finançats fins al 90% per part de l’Ajuntament de Sant Pere de Ribes. i caldrà detallar al balanç del mateix projecte/activitat la resta d’aportacions econòmiques i el soci/entitat que l’aporta. 

L’atorgament d’aquesta subvenció serà compatible amb altres ingressos i/o subvencions d’altres institucions i/o empreses. En aquest cas, l’entitat haurà de comunicar-ho a l’Ajuntament indicant quantitat i institució/empresa que l’hagi atorgat. En tots els casos, l’import de la subvenció, juntament amb el de les subvencions concedides amb la mateixa finalitat per altres administracions públiques i el finançament obtingut d’entitats privades, no podrà ultrapassar el 100% del cost de l’activitat subvencionada.

[bookmark: _Hlk134970519]Quan l’entitat sol·licitant no aconsegueixi el conjunt del finançament previst per al seu projecte, s’haurà d’adreçar a l’Ajuntament amb còpia al Fons Català de Cooperació al Desenvolupament, entitat col·laboradora de l’Ajuntament, per proposar el replantejament o la cancel·lació del projecte, i en aquest cas haurà de renunciar a la subvenció i en cas d’haver rebut una bestreta l’haurà de retornar.

L’import màxim de l’ajut per a cada projecte presentat serà de 10.000 euros per als projectes de Cooperació al Desenvolupament

En el cas que un cop fet el repartiment entre els projectes aprovats, d’acord amb l’establert al punt 8, 2a fase, no s’hagi esgotat l’aplicació pressupostària, l’Ajuntament podrà proposar a les entitats que reformulin el pressupost superant el topall establert al paràgraf anterior. 

Durada dels projectes: El termini màxim d’execució dels projectes serà d’un any a comptar des del moment en què es realitzi l’ingrés de la subvenció a l’entitat beneficiària.

[bookmark: _Hlk134970551]Les entitats beneficiàries podran presentar un únic Projectes de Cooperació al desenvolupament. Mitjançant entitats sòcies locals del país d’execució, sense que en cap cas l’execució total o parcial del projecte per part dels socis locals pugui considerar-se coma subcontractació als efectes de l’article 29 de la LGS.

Requisits dels projectes de Cooperació al Desenvolupament

1.  Han d’intentar  millorar els problemes originats per causes estructurals dels país receptor i no per situacions d’emergència. 
2. Així mateix, els projectes també han d’anar orientats a millorar problemes generats pels desequilibris nord/sud.
3. Han de respectar la identitat històrica i cultural del país i/o comunitat, el seu entorn i recursos naturals, així com la forma d’organització social dels beneficiaris.
4. Han de ser econòmicament , socialment i políticament viables per als beneficiaris. és a dir, que un cop finalitzat l’ajut  el projecte es pugi seguir desenvolupant normalment i de forma autònoma.
5. Han de fomentar i permetre l’autogestió de la població beneficiària, per tant, els projectes han d’evitar introduir formes de dependència econòmica i cultural. 
6. La formulació s’ha d’haver realitzat mitjançant la cooperació i el diàleg amb la contrapart. El projecte ha de preveure també la participació directa de la contrapart en l’execució del mateix.
7. Han de tenir una alta qualitat tècnica (coherència del projecte, viabilitat pressupostària i d’execució , cronograma clar i factible...)
8. Han de contemplar mecanismes d’avaluació i seguiment del projecte, tant per part de l’entitat  catalana, com per part de l’entitat sòcia local.
9. [bookmark: _Hlk134970780][bookmark: _Hlk134970790]Han d’estar escrits en qualsevol de les llengües cooficials a Catalunya
10. Han de tenir una durada màxima d’un any.
11. Han d’ésser projectes per executar o en fase d’execució en el moment de la convocatòria, és a dir, no es poden presentar projectes ja acabats. 

La presentació del projecte s’ha de fer omplint els formularis narratiu i econòmic per a la presentació de projectes de cooperació per a entitats: Formulari SUBV_003/2023 (formulari narratiu) i Formulari SUBV_004/2023 (pressupost).

6. [bookmark: _Hlk134970976]DESPESES SUBVENCIONABLES

Únicament es prendran en consideració per a la subvenció els costos definits com a “despeses elegibles” tal i com es descriuen en el següent punt:
[bookmark: _Hlk134970982]
6.1.  Despeses elegibles 

Són despeses subvencionables les que de manera inequívoca tinguin relació amb les activitats del projecte i siguin estrictament necessàries. Per a ser considerades despeses subvencionables, a efectes de la convocatòria, les despeses/costos hauran de ser realitzades durant el període d’execució del projecte i pagades amb anterioritat a la finalització del període de justificació. 

El cost dels béns i serveis subvencionats no pot superar en cap cas el seu valor de mercat.

Els tributs són despesa subvencionable sempre que l'entitat no pugui recuperar-los; per tant, es considera despesa subvencionable l'IVA que l'entitat beneficiària pagui en les despeses a les quals faci front durant l'execució del projecte i imputi, però que no pugui recuperar de l'Administració estatal. 

En el cas del tribut de l'IRPF, també es considerarà despesa subvencionable en tant que forma part del preu base del servei (la base imposable de la factura) i que és un tribut que no es pot recuperar, atès que les entitats presenten declaracions tributàries relacionades amb l'IRPF en nom de la persona física que ha executat el servei, però l'entitat beneficiària no el recupera perquè és un tribut que afecta les persones físiques, i són aquestes les que el poden recuperar de l'Administració corresponent. 

Quan per a l’execució de les accions subvencionades les entitats haguessin de recórrer a la contractació i l’import de la despesa sigui igual o superior al llindar de contractes menors (IVA inclòs) establert article 118.1 de la Llei 9/2017, de 8 de novembre, de contractes del sector públic, s’haurà de sol·licitar un mínim de tres ofertes a diferents proveïdors (amb caràcter previ a la contractació o compromís per a la presentació del servei o lliurament del be). 

La subvenció podrà cobrir costos directes i indirectes. 
Tenen consideració de costos directes totes les despeses necessàries i imprescindibles per executar les activitats. 

Els costos indirectes són les despeses administratives i de funcionament destinades a atendre les despeses corrents en béns i serveis, necessaris per a l’exercici de les activitats de l’entitat sol·licitant del Nord, no relacionades directament amb l’execució del projecte i que no signifiquin un increment de capital o del patrimoni públic. S’acceptarà fins a un màxim d’un 10% sobre els costos directes imputats a la subvenció. 

Les quantitats imputades a la subvenció en concepte de costos indirectes, dins del període d’execució de la intervenció i dels percentatges autoritzats per les corresponents bases reguladores no necessiten justificació.

La descripció de les partides pressupostàries i de despeses imputables a cada partida figura al formulari de PRESSUPOST: Formulari SUBV_004/2023

6.2. Despeses no elegibles

1. Les provisions per possibles pèrdues o deutes.
2. Les despeses de procediments judicials.
3. Interessos, recàrrecs i sancions administratives i penals.
4. Les despeses finançades per un altre finançador.
5. Les despeses autofacturades: justificants de serveis prestats emesos per l’entitat beneficiària líder o agrupada o les entitats sòcies locals.
6. Declaració anual d’Impostos sobre la renda, Impost de Societats ni impostos indirectes quan siguin susceptibles de recuperació (IVA i altres).
7. Les pèrdues degudes al canvi de moneda.

7. DOTACIÓ PRESSUPOSTÀRIA 

L’import total d’ajuts a projectes de cooperació al desenvolupament, promoguts per entitats de cooperació de Sant Pere de Ribes, en aquesta convocatòria és de 52.000,00 €, de l’aplicació pressupostària: 
Projectes Cooperació ONG/Cooperació: Partida: 02500/924/48001
[bookmark: _Hlk134976813]
8. PROCEDIMENT D’AVALUACIÓ

1ª FASE: Requisits per a obtenir la condició d’entitats beneficiàries

D’acord amb la Llei de Subvencions (38/2003, de 17 de novembre) i el corresponent Reglament que la desplega (Reial Decret 887/2006, de 21 de juliol), les entitats sol·licitants hauran de complir tots els requisits i obligacions que es relacionen als apartats 3 i 4 d’aquestes bases.

[bookmark: _Hlk134983860]El projectes i activitats subvencionables hauran de complir amb els requisits establerts als apartats 2 i 5 d’aquestes bases.  

Aquesta fase té caràcter eliminatori, i en cas que les sol·licituds no compleixin els requisits quedaran automàticament descartades de la convocatòria i no podran continuar el procés d’avaluació.

2ª FASE: Valoració general de l’entitat i els projectes presentats, segons els criteris fixats per cada àmbit d’actuació. 

1. El criteri i procediment d’assignació de la subvenció està determinat per la puntuació atorgada a cada projecte segons les fitxes de valoració de projectes de cooperació (Annex 1_PF de la convocatòria anual) i la fitxa de valoració de l’entitat en l’àmbit local: (Annex 2_PC de la convocatòria anual). 

2. Per poder ser beneficiaris de la subvenció els projectes han d’obtenir una puntuació mínima de 50 punts en els apartats 1, 2, 3, 4, 5 i 6, i una puntuació mínima de 6 punts a l’apartat 7 de la fitxa de valoració del projecte (Annex 1_PF).

3. La puntuació total final (PTF) per al càlcul de l’assignació de la subvenció serà la suma de la fitxa de valoració de l’entitat a l’àmbit local (PC) més la suma de la puntuació de la fitxa de valoració del projecte (PF). Aquesta darrera tindrà un pes del 75% de la puntuació total final, segons aquesta fórmula de càlcul: PTF =(PF X 75/115) + PC

4. L’import de la convocatòria és repartirà entre tots els projectes que hagin assolit la puntuació mínima en la valoració del projecte (PF). El càlcul de l’aportació per a cada projecte es farà aplicant un criteri de proporcionalitat sobre l’import sol·licitat en funció de la puntuació total obtinguda. En cap cas l’aportació podrà ser superior al import sol·licitat.

3ª FASE: Presentació i defensa pública del projecte, per part d’un o dos membres de l’ONGD davant el plenari del CMC i amb representació del Fons Català de Cooperació al Desenvolupament , en una sessió extraordinària, en cas que s’estimi oportú. Els membres del CMC podran efectuar preguntes sobre els projectes, però no tindran vot en el tribunal o mesa de valoració dels projectes. 

9. [bookmark: _Hlk134976679]PROCEDIMENT D’ATORGAMENT

9.1. Convocatòria de les subvencions

Un cop aprovades aquestes bases reguladores i la corresponent convocatòria per la Junta de Govern Local es publicaran a la Base de dades nacional de Subvencions, al BOP, a la pàgina web de l’Ajuntament, al tauler d’anuncis municipal i es comunicaran per correu electrònic a totes les entitats que composen el Consell Municipal de Cooperació amb una antiguitat mínima d’un d’any.

[bookmark: _Hlk134976686]9.2. Documentació a presentar  

1. Sol·licitud de subvenció:
·  Formulari SUBV_001/2023

2. Declaració requisits entitats: 
· Formulari SUBV_002/2023

3. Formulari per  a la presentació de projectes de cooperació per a entitats:
· Formulari SUBV_003/2023 

4. Formulari per elaborar el pressupost del projecte
· Formulari_SUBV_004/2023

5. Dades generals per a entitats:
· Formulari SUBV_006/2023

6. Només en el supòsit de denegació expressa de l’autorització a comprovar amb l’AEAT i la TGSS d’estar al corrent en el compliment de les obligacions tributàries i amb la Seguretat Social, s’haurà de presentar:

· Certificat de la Seguretat Social conforme està al corrent de les seves obligacions o bé que n’està exempta.
· Certificat d’Hisenda conforme està al corrent de les seves obligacions.

9.3. Terminis de presentació de les sol·licituds.

Les sol·licituds es podran presentar en el termini de vint dies naturals a comptar a partir de l’endemà de la publicació de la convocatòria al BOPB.

9.4. Lloc on presentar les sol·licituds 

· Telemàticament per seu electrònica, via instància genèrica, al departament de Cooperació, Solidaritat i Pau. www.seuelectronica.santperederibes.cat/seuelectronica

En cas que la documentació presentada sigui incorrecta o incompleta, l’Ajuntament requerirà per correu electrònic la seva rectificació (per les mateixes vies que les sol·licituds) en un termini màxim i improrrogable de deu dies hàbils. Passat aquest termini, si les entitats o persones interessades no han presentat la documentació sol·licitada, es desestimarà la seva petició que s’arxivarà sense cap altre tràmit.

9.5. Resolució de les sol·licituds

Les resolucions per les quals s’atorguin o deneguin les subvencions seran adoptades pel departament de Cooperació Internacional, una vegada informats tècnicament els projectes pel Fons Català de Cooperació al Desenvolupament, i aprovats per Junta de Govern Local de l’Ajuntament, dins del termini màxim de tres mesos a comptar des de la finalització del període de presentació de sol·licituds.

La Junta de Govern Local dictarà una resolució que especificarà l’import atorgat a cadascun dels projectes. La concessió o denegació de l’ajut es notificarà expressament a cada entitat. 

En el marc del conveni subscrit entre l’Ajuntament i el Fons Català de Cooperació al Desenvolupament, aprovat pel Ple de 25 d’abril de 2023, una vegada determinades les quanties i assignades les subvencions d’acord amb allò establert en els punts precedents, l’Ajuntament transferirà al Fons Català de Cooperació per al Desenvolupament el import que es destinarà als projectes aprovats, segons establert al esmentat conveni, el qual farà les transferències corresponents a cada entitat beneficiària prèvia acceptació de la subvenció.

9.6. Acceptació de la subvenció

Les subvencions s’hauran d’acceptar explícitament i comunicar l’inici del projecte i la data prevista de finalització en el termini de 30 dies després de la seva notificació. al Fons Català de Cooperació al Desenvolupament. En aquest sentit, les entitats beneficiàries lliuraran al Fons Català de Cooperació al Desenvolupament:
· Document d’acceptació de la subvenció i de compromís de compliment de les obligacions que se’n deriven.
· Pressupost i calendari reformulat d’acord amb la subvenció atorgada.
· En cas que la subvenció sigui inferior al import sol·licitat i impliqui una reducció en els objectius i/o activitats a realitzar, caldrà presentar una reformulació general del projecte.


10. PAGAMENT DE LA SUBVENCIÓ

En el marc del conveni subscrit entre l’Ajuntament i el Fons Català de Cooperació al Desenvolupament, aprovat pel Ple de 25 d’abril de 2023, una vegada determinades les quanties i assignades les subvencions d’acord amb allò establert en els punts precedents, l’Ajuntament transferirà al Fons Català de Cooperació per al Desenvolupament el import que es destinarà als projectes aprovats, segons establert al esmentat conveni, el qual farà les transferències corresponents a cada entitat beneficiària després que l’entitat responsable del projecte hagi signat el document d’acceptació de subvenció  i el formulari de dades bancàries lliurat pel Fons Català de Cooperació al Desenvolupament. 

El pagament de la subvenció es farà mitjançant bestreta del 100% de la quantitat atorgada. Ateses les característiques de la subvenció, i al ens a qui s’atorga, la bestreta es concedirà sense aval ni hauran de constituir garanties en concepte de la bestreta obtinguda. 


11. [bookmark: _Hlk134971429]JUSTIFICACIÓ DE LA SUBVENCIÓ

11.1 Informes de justificació 

La justificació és obligatòria. 

Quan s’hagi executat l’acció es lliurarà l’informe final de justificació. El termini màxim per presentar la documentació justificativa de les subvencions atorgades a les ONGs, amb càrrec a la partida “Projectes Cooperació ONG/Cooperació”, concedides per a projectes de cooperació serà equivalent amb la durada del projecte d’execució (que com a màxim serà d’un any) més tres mesos per a la redacció de les conclusions del projecte, a comptar des del moment en què es realitzi l’ingrés de la subvenció a l’entitat beneficiària. 

[bookmark: _Hlk134971533]L’entitat haurà de lliurar al Fons Català de Cooperació al Desenvolupament, l’informe final i els justificants econòmics pel valor de la subvenció atorgada, durant els tres primers mesos després de la fi del període d’execució. 

La justificació de les activitats subvencionades es farà mitjançant model normalitzat simplificat i que consta de: 

1. Memòria final de les activitats o projecte consta de dels següents documents:
· Informe narratiu: Formulari SUBV_005.1/2023 (format word).
· Informe econòmic: Formulari SUBV_005.2/2023 (format excel).
· Declaració responsable per la presentació de l’informe econòmic: Formulari SUBV_005.3/2023.

Per omplir l’informe econòmic les entitats poden consultar el document Guia informe_Eco_2023.
2. Dos exemplars de la publicitat que s’hagi realitzat sobre l’activitat/s subvencionades, on hi consti la col·laboració o patrocini de l’Ajuntament o la declaració del president/a conforme no han realitzat publicitat de l’activitat. En cas que l’activitat s’hagi realitzat abans de la convocatòria de subvencions, no s’exigirà la inclusió de la imatge corporativa municipal en els publicitats editades. Formulari SUBV_008/2023.

3. Còpies dels justificants de les despeses imputades a la subvenció: les despeses s’han de justificar mitjançant factures, rebuts, tiquets i altres documents amb valor probatori en el tràfic jurídic mercantil o amb eficàcia administrativa en el lloc de realització del negoci jurídic. 

Es considerarà una despesa com a realitzada si ha estat efectivament pagada. Per tant, amb les factures o qualsevol altre justificant de despesa, s’haurà d’adjuntar el corresponent comprovant de pagament.


[bookmark: _Hlk134971556]11.2 Requisits dels justificants de despesa

[bookmark: _Hlk134987768]Tota la documentació justificativa s’ha de presentar en anglès, castellà, català o francès i si això no és possible s’haurà d’aportar la traducció dels documents presentats.

Les factures hauran d’anar a nom del beneficiari de la subvenció o de l’entitat sòcia local i hauran de complir amb els següents requisits: 
1. És obligatori adjuntar el rebut conforme s’ha fet el pagament, el tiquet de caixa o el justificant de transferència bancària. Només es podrà dispensar d’adjuntar el rebut, tiquet de caixa o justificant de transferència bancària quan la factura porti un segell de Cobrat o Pagat que porti incorporades les dades de l’emissor de la factura
2. Han de portar les dades i el NIF del proveïdor i del client.
3. Han de ser vàlides en el tràfic jurídic mercantil.
4. No poden estar trencades, tatxades o ratllades.
5. En el cas de tiquets susceptibles de que amb el pas del temps s’esborrin les dades, caldrà acompanyar-los de fotocòpia. La "factura simplificada” o tiquet: es pot utilitzar per justificar una despesa si apareixen en detall els conceptes de la despesa i els impostos estan desglossats. Si no és el cas, caldrà demanar una  factura detallada. 

Les transferències s’acrediten amb el comprovant bancari de la transferència realitzada i el comprovant bancari de recepció dels recursos al compte de destí.

Els canvis de divisa s’acrediten amb els comprovants de la operació realitzada, emesos per entitats bancàries o establiments que operin en mercats oficials. En cas d’impossibilitat d’acreditar el tipus de canvi a través de documentació formalitzada, es tindrà en compte el tipus de canvi oficial o el que estableix l’índex europeu Inforeuro.

Les despeses de personal contractat es justifiquen amb nòmina o document equivalent quan es tracti de personal local.

El pagament de les despeses de seguretat social es justifica amb els RNT i RLC (antics TC i TC2) i el  comprovant bancari acreditatiu del pagament. Cal aportar la documentació equivalent quan es tracti de personal local.

El pagament de retencions de l'IRPF es justifica pel model 111 i el comprovant bancari acreditatiu del pagament.  El model 190 conté el resum anual de retencions de l’IRPF. Incloure’l si està disponible en el moment de la justificació. Cal aportar la documentació equivalent quan es tracti de personal local.

Les gratificacions a personal voluntari o col·laborador es justifiquen mitjançant rebuts en els que hi consti el caràcter de la gratificació, la quantitat i la corresponent retenció aplicada si escau. Hauran de constar les dades (nom, cognoms, número del document d’identitat) i la signatura de la persona que rebi la gratificació. 

S’admeten els rebuts:
· Quan per especials circumstàncies al país o la zona d'execució es trobin greus dificultats per obtenir factures.
· Quan s'efectuïn petites compres o s'obtinguin serveis de subjectes no obligats per la legislació local a emetre factura
· Quan es lliurin petites quantitats, en metàl·lic, als grups participants, per realitzar per si mateixos determinades activitats que requereixin l'adquisició de materials. 

S'entén per rebut:
· Els rebuts de caixa, és a dir, aquells emesos per la mateixa entitat o subjecte que efectua el pagament i signats pel proveïdor, acreditant d'aquesta manera que ha rebut l'import indicat en el rebut. 
· Els rebuts emesos pels mateixos proveïdors. Els rebuts hauran de contenir les dades següents per ser considerats vàlids:
· Lloc i data d’emissió.
· Dades identificaries de l’emissor i del client.
· Concepte.
· Nom i NIF o número del document d’identitat de l’emissor (o l’equivalent al país).
· Nom i NIF o número del document d’identitat i signatura de la persona receptora (o l’equivalent al país).
· Quantitat rebuda.
· Signatura o segell del proveïdor o persona receptora.

[bookmark: _Toc132648020]En la contractació a professionals que impliqui retencions d’IRPF, s’haurà d’acreditar el pagament de l’esmentat impost.

En cas de construccions i rehabilitacions a més de les factures i pagaments que acreditin la realització de la obra cal aportar documentació complementària: 
· Ofertes rebudes. 
· Projecte tècnic. 
· Permisos corresponents d’acord a la legislació aplicable al país on es realitzin els treballs.
· Contracte amb l’empresa constructora.

[bookmark: _Toc132648021]En cas de compra d’immobles o terrenys s’haurà d’aportar:
· Document justificatiu acreditatiu de la compra on consti el preu i la forma de pagament així com la seva acreditació de pagament.
· Documentació probatòria d'acord amb la legislació del país corresponent, on s'especifiqui la titularitat de l'immoble.
· Certificació de la inscripció al Registre de la Propietat del país on s'executi el projecte.

[bookmark: _Toc132648022]En el cas de contractacions, quan l’import de la despesa sigui igual o superior al llindar de contractes menors (IVA inclòs) establert article 118.1 de la Llei 9/2017, de 8 de novembre, de contractes del sector públic, s’haurà de sol·licitar un mínim de tres ofertes a diferents proveïdors (amb caràcter previ a la contractació o compromís per a la presentació del servei o lliurament del be). Les ofertes s’han d’aportar amb la justificació i quan el contracte no s’hagi adjudicat a la oferta que presenti la millor relació entre qualitat i preu caldrà presentar un informe en justifiqui els motius.

Les quantitats imputades a la subvenció en concepte de costos indirectes, dins del període d’execució de la intervenció i dels percentatges autoritzats no necessiten justificació, sempre que aquestes despeses s’hagin inclòs en el pressupost aprovat.

L’Ajuntament es reserva el dret de realitzar qualsevol procediment de control financer, inspecció o comprovació que cregui oportuna d’acord amb la normativa vigent.


12. [bookmark: _Hlk134971651]SOL·LICITUD DE PRÒRROGUES:

12.1 Pròrrogues d’execució

D’acord amb el RD 794/2010, de 16 de juny, pel qual es regulen les subvencions i ajudes en l’àmbit de la cooperació internacional el termini d’execució de les activitats subvencionades pot ser ampliat sense necessitat d’autorització prèvia fins a un màxim de tres mesos, i aquesta ampliació ha de ser notificada i justificada a l’òrgan condecent abans que expiri el termini inicial d’execució.

Per causes degudament justificades i documentades l’entitat podrà sol·licitar a l’Ajuntament de Sant Pere de Ribes una única pròrroga per l’execució del projecte per un període no superior a 6 mesos. La sol·licitud s’haurà de presentar abans de la data de finalització prevista inicialment. 


12.2  Pròrrogues de justificació 

Per causes degudament justificades i documentades l’entitat podrà sol·licitar a l’Ajuntament de Sant Pere de Ribes una única pròrroga per la justificació del projecte per un període màxim de 45 dies. La sol·licitud s’haurà de presentar abans de la data de finalització del termini previst inicialment.


13. REINTEGRAMENT DE LES SUBVENCIONS I CONTROL

El reintegrament total o parcial d’una subvenció, ja sigui de forma voluntària o com a resultat d’un expedient de reintegrament per part de l’Ajuntament, s’haurà de fer a través del Fons Català de Cooperació al Desenvolupament.

Per tal de simplificar la tramitació de l’expedient de reintegrament d’una subvenció, l’entitat subvencionada podrà presentar la declaració responsable de reintegrament voluntari de la subvenció Formulari SUBV_007/2023.

La presentació de la declaració responsable de reintegrament voluntari no implica la conformitat del servei gestor de l’Ajuntament amb l’ingrés realitzat. Un cop revisada la justificació presentada per l’entitat, la Junta de Govern Local emetrà una resolució en què declari la conformitat o la no conformitat del reintegrament.

L’Ajuntament iniciarà expedient de reintegrament parcial o total de la subvenció si:

· Les persones i/o col·lectius beneficiaris que no compleixen amb els objectius, activitats o projectes subvencionats.
· L’import justificat és inferior a l’import de la subvenció atorgada.
· No es justifica adequadament la subvenció.
· Les despeses presentades no responen a l’activitat subvencionada/es o aquestes han estat finançades per altres subvencions o recursos.
· No s’adopten les mesures de difusió del finançament públic rebut.


14. ALTRES CONSIDERACIONS

La sol·licitud d’ajut no obliga l’Ajuntament a concedir-lo, ni dóna dret a l’entitat a rebre’l. El fet d’haver-lo rebut en anys anteriors no suposa l’atorgament forçós en exercicis posteriors.

La presentació de la sol·licitud per rebre ajut, implica l’acceptació de tots els punts d’aquesta normativa, i per tant, qualsevol incompliment d’algun d’ells pot ser causa de revocació de l’ajut concedit.


15. PROTECCIÓ DE DADES

D’acord amb el que estableixen els articles 13 i 14 del Reglament 2016/679 del Parlament Europeu i del Consell de 27 d’abril de 2016 (RGPD) es facilita la següent informació bàsica sobre protecció de dades:
15.1  Responsable del tractament de les seves dades
El responsable del tractament de les dades que els sol·licitants facilitin durant el procediment per a la gestió dels ajuts és l’Ajuntament de Sant Pere de Ribes, amb domicili a al Plaça de la Vila, 1 – 08810 – Ribes / Plaça de la Vinya d’en Petaca, 1 – 08812 Les Roquetes. Pot dirigir qualsevol consulta sobre el tractament de les seves dades al Delegat de Protecció de Dades de l’Ajuntament de Sant Pere de Ribes mitjançant correu electrònic dpd@santperederibes.cat.
15.2  Finalitat del tractament de dades personals
L’Ajuntament de Sant Pere de Ribes tractarà la informació facilitada pels sol·licitants amb la finalitat de gestionar les subvencions per a projectes de cooperació al desenvolupament regulat a les presents bases. Les dades seran conservades durant el temps necessari  per a la gestió integral de les subvencions, des de l’anàlisi dels requisits per a l’atorgament fins a la justificació i pagament o fins que l’interessat sol·liciti la supressió. 
15.3  Quina és la legitimació per al tractament de les seves dades
L’Ajuntament de Sant Pere de Ribes tractarà les seves dades per a la gestió de les subvencions per a projectes de cooperació al desenvolupament en base a Llei 38/2003, de 17 de novembre, general de subvencions i en base a Llei 19/2014, de 29 de desembre de transparència, accés a la informació pública i bon govern. 
Tanmateix la legitimació per al tractament serà atorgada pels sol·licitants de les subvencions mitjançant el corresponent formulari per a la seva sol·licitud, que inclouran les perceptives caselles per a atorgar  el consentiment mitjançant casella a marcar per l’interessat. 
El consentiment atorgat per a una finalitat específica podrà ser retirat en qualsevol moment, mitjançant la manifestació expressa fefaent. 
15.4  A quins destinataris es comunicaran les seves dades.
Atès el caràcter específic de les subvencions, la persona sol·licitant que prengui part en la corresponent convocatòria accepta expressament la cessió de les seves dades al tercer que correspongui en funció de la subvenció sol·licitada per l’interessat. Tanmateix, les dades facilitades pels sol·licitants de les subvencions seran cedides per a la seva tramitació al Fons Català de Cooperació. 
Els tercers implicats en la tramitació global de la subvenció actuaran com a responsable del tractament de les dades sota les directrius que es formalitzaran en un document regulador de les relacions entre el responsable i l’encarregat del tractament. Aquest document serà notificat a l’encarregat del tractament conforme al que estableix l’article 28 del RGPD. L’encarregat del tractament es compromet a oferir les garanties suficients respecte a la implantació i el manteniment de les mesures tècniques i organitzatives apropiades que garanteixin la protecció dels drets de les persones afectades pel tractament de les dades que gestiona.   
Les dades dels sol·licitants podran publicar-se al portal de la Transparència conforme el que estableix la Llei 19/2014, de 29 de desembre de transparència, accés a la informació pública i bon govern. 
No es cediran dades a cap altre tercer excepte obligació legal.
16. 
QUINS SON ELS SEUS DRETS RESPECTE DE LES DADES QUE ENS FACILITA.

Qualsevol persona té dret a obtenir confirmació sobre si a l’Ajuntament de Sant Pere de Ribes es tracten dades personals que li pertanyen o no. 
Les persones interessades tenen dret a accedir a les seves dades, així com a sol·licitar la rectificació de les dades inexactes, en el seu cas, i sol·licitar la supressió quan, entre d’altres motius, les dades ja no siguin necessàries per a les finalitats per las quals van ser recollides. 
En determinades circumstàncies, es podrà sol·licitar la limitació del tractament de les seves dades, en aquest cas, les dades es conservaran únicament per a l’exercici o la defensa de reclamacions. 
Per motius relacionats amb la seva situació particular, els interessats podran oposar-se al tractament de les seves dades. L’Ajuntament de Sant Pere de Ribes deixarà de tractar-les, excepte per motius legítims necessaris, o per a l’exercici o la defensa de possibles reclamacions. 
Cada persona també tindrà dret a la portabilitat de les seves dades, en els casos legalment previstos.
Es podran exercir els drets personals mitjançant la corresponent sol·licitud per a l’exercici dels drets sobre les dades personals. La sol·licituds específiques habilitades per a l’exercici dels dret, degudament complimentada, podrà lliurar-se en una de les Oficines d’atenció Ciutadana de l’Ajuntament de Sant Pere de Ribes.
Les persones interessades també poden adreçar-se al Delegat de Protecció de Dades de l’Ajuntament de Sant Pere de Ribes mitjançant correu electrònic a dpd@santperederibes.cat. 
Així mateix, en cas d’una resposta no satisfactòria a l'exercici dels seus drets, i en tot cas, sempre que ho consideri oportú, les persones interessades podran presentar una reclamació davant l'Autoritat Catalana de Protecció de Dades a través de la seva seu electrònica a www.apd.cat
16.1 Com hem obtingut les seves dades
Les dades personals que tractem a l’Ajuntament de Sant Pere de Ribes han estat proporcionades directament per les parts interessades i autoritzada la consulta. Les categories de dades que gestionem son: dades acreditatives de la persona física o jurídica, dades postals o electròniques, dades sobre les situacions familiars, dades econòmiques, dades laborals.

17. RÈGIM JURÍDIC

En tot el no previst en aquestes bases prevaldrà el que disposa:

· l’Ordenança general reguladora de la concessió de subvencions, aprovada pel Ple de la Corporació en data 21/12/2004.
· la Llei 38/2003, de 17 de novembre, general de subvencions (LGS).
· el Reial Decret 887/2006, de 21 de juliol, pel qual s’aprova el Reglament que desenvolupa la llei de Subvencions.
· el Reial Decret 794/2010, de 16 de juny, pel qual es regulen les subvencions i ajudes en l’àmbit de la Cooperació Internacional.



1
Ajuntament Sant Pere de Ribes 
Plaça de la Vila, 1 - 08810 – Ribes / Plaça de la Vinya d’en Petaca, 1 – 08812 Les Roquetes
Tel. 93 896 73 00 (ext. 1) - Fax 93 896 73 01 -  A/e: 
www.santperederibes.cat

L’Ajuntament de Sant Pere de Ribes compleix amb el que estableix el Reglament 2016/679 del Parlament Europeu i del Consell de 27 d’abril de 2016, i la Llei Orgànica 3/2018, de 5 de desembre, de Protecció de Dades Personals i garantia dels drets digitals. 
Per a més informació adreceu-vos a http://www.santperederibes.cat o directament a l’Ajuntament.

image1.jpeg
OBJECTIU ESTRATEGIC OBIJECTIU ESPECIFIC

OEL1Impulsar accions destinades a
garantirel ple exercici dels drets
humans i I'apoderament de les
dones
OE1.2 Promoci6 del dret huma a
l'aigua

OE1 DRETS UNIVERSALS

OE1.3 Promoci6 del dret a la salut

OEL.4 Promocié del dreta I'educacié

OE2.1 Enfortiment del poder local i
la descentralitzacié

OE2 GOVERNANGA |

el OE2.2 Enfortiment de les capacitats

de les organitzacions de la societat
civil

OE3 DESENVOLUPAMENT | OE3.1 Enfortiment de les capacitats
ECONOMIC LOCAL productives
OE4 SOSTENIBILITAT | OE4.1Fomentarla lluita contra el
MEDIAMBIENTAL canvi climatic





image2.png




image3.png




